მეიძის უნივერსიტეტი
მეიძის უნივერსიტეტი (იაპონ. 明治大学; Meiji Daigaku, აბრევიატურა მეიძი (იაპონ. 明治) ან მეიდაი (იაპონ. 明大) ― კერძო კვლევითი უნივერსიტეტი ჩიოდაში, ტოკიოში. 1881 წელს დაარსდა მეიძის იურიდიული სკოლა (იაპონ. 明治法律学校), მეიძის ეპოქის სამი იურისტის: ტაცუო კიშიმოტოს, კოზო მიიაგისა და მისაო იაშიროს მიერ. მეიძის უნივერსიტეტი იაპონიის ერთ-ერთი უძვლეესი და პრესტიჟული საგანმანათლებლო ინსტიტუტია იაპონიაში. უნივერსიტეტში 33 000 სტუდენტი ირიცხება. ოთხი კამპუსი დიდი ტოკიოს: სურუგადაის, იზუმის, იკუტასა და ნაკანოს ტერიტორიაზე მდებარეობს. მეიძის უნივერსიტეტს 10 საბაკალავრო, 12 სამაგისტრო-სადოქტორო, 4 პროფესიული სკოლა აქვს. უნივერსიტეტს მსოფლიო კლასის 15 კვლევითი ცენტრი და მუზეუმი აქვს. მეიძის უნივერსიტეტმა თანამშრომლობის პირველი შეთანხმება 1986 წელს იორკის უნივერსიტეტთან დადო. ამჟამად 56 ქვეყნის 363 უნივერსიტეტთან და ინსტიტუტთან თანამშრომლობს. მეიძის უნივერსიტეტის პარტნიორებს შორის არიან: სტენფორდის უნივერსიტეტი, კოლუმბიის უნივერსიტეტი, ოქსფორდის უნივერსიტეტი, კემბრიჯის უნივერსიტეტი, სინგაპურის ეროვნული უნივერსიტეტი და ჰონგ-კონგის უნივერსიტეტი. მეიძის უნივერსიტეტი იაპონიის ერთ-ერთი ყველაზე პრესტიჟული უნივერსიტეტია. უნივერსიტეტი ერთ-ერთი ყველაზე მოთხოვნადია აბიტურიენტებს შორის, რომელთა მხოლოდ 15%-ს იღებს. უნივერსიტეტში ჩასაბარებლად შევსებულმა აპლიკაციებმა 2020 წელს 100 000-ს გადააჭარბა. მეიძის უნივერსიტეტი შედის იაპონიის განათლების, კულტურის, სპორტის, მეცნიერებისა და ტექნოლოგიის სამინისტროს გლობალური საუნივერსიტეტო პროექტის ტოპ უნივერსიტეტებს შორის. 2021 წლისთვის ოლიმპიურ თამაშებში მეიძის უნივერსიტეტის 270 კურსდამთავრებულს ჰქონდა მონაწილეობა მიღებული, რომლებმაც 40 მედალი: 14 ოქრო, 13 ვერცხლი და 13 ბრინჯაო. დაარსებიდან დღემდე მეიძის უნივერსიტეტი 570 000-ზე მეტმა სტუდენტმა დაამთავრა სხვადასხვა სფეროში, როგორებიცაა: მსოფლიო პოლიტიკა, ბიზნესი, კულტურა, გართობა, სპორტი და მასმედია. მეიძის უნივერსიტეტის კურსდამთავრებულთა შორის არიან: მასაკო ნაკატა ― იაპონიის პირველი ქალი იურისტი, იაპონიის 2 პრემიერ-მინისტრი, 48 პოლიტიკოსი, 380 პროფესიონალი ათლეტი, კომპანიების 115 პრეზიდენტი და 264 ხელოვანი.